ai4bharat/Pralekha huggingface dataset:
നിതി ആയോഗ്
പോഷകാഹാര വിവരങ്ങളുടെ ഡിജിറ്റൽ ശേഖരമായ ‘പോഷൺ ഗ്യാനിന്’ നീതി ആയോഗ് തുടക്കമിട്ടു
ന്യൂഡൽഹി , ഏപ്രിൽ 13, 2021
ബിൽ ആൻഡ് മെലിൻഡ ഗേറ്റ്സ് ഫൗണ്ടേഷന്റെയും അശോക സർവകലാശാലയിലെ സെന്റർ ഫോർ സോഷ്യൽ ആന്റ് ബിഹേവിയർ ചേഞ്ചിന്റെയും പങ്കാളിത്തത്തോടെ ആരോഗ്യവും പോഷകാഹാരവും സംബന്ധിച്ച ദേശീയ ഡിജിറ്റൽ വിവര ശേഖരമായ പോഷൺ ഗ്യാനിന് നീതി ആയോഗ് ഇന്ന് തുടക്കമിട്ടു.
നീതി ആയോഗ് വൈസ് ചെയർമാൻ ഡോ. രാജീവ് കുമാർ, സിഇഒ അമിതാഭ് കാന്ത്, സെക്രട്ടറി  റാം മോഹൻ മിശ്ര, അഡീഷണൽ സെക്രട്ടറി ഡോ. രാകേഷ് സർവാൾ തുടങ്ങിയവർ ചടങ്ങിൽ സംസാരിച്ചു.
പോഷൺ ഗ്യാൻ വെബ്സൈറ്റ് സമാരംഭിക്കുന്നത്, ഒരു സുപ്രധാന നിമിഷമാണെന്ന് നീതി ആയോഗ് വൈസ് ചെയർമാൻ ഡോ. രാജീവ് കുമാർ വ്യക്തമാക്കി. “പെരുമാറ്റ രീതികളിൽ അടിസ്ഥാനതലത്തിലുള്ള മാറ്റം സംഭവിക്കുമ്പോഴേ യഥാർത്ഥ മാറ്റം സാധ്യമാകൂയെന്ന് അദ്ദേഹം പറഞ്ഞു. ഇന്ത്യ ഭക്ഷ്യ-മിച്ച രാഷ്ട്രമായിരുന്നിട്ടും ഉയർന്ന പോഷകാഹാരക്കുറവ് നിലനിൽക്കുന്നത് പെരുമാറ്റ വ്യതിയാനത്തിന്റെ ആവശ്യകതയിലേക്കാണ് വിരൽ ചൂണ്ടുന്നത്. ഇത്തരത്തിലുള്ള സാഹചര്യങ്ങൾ വിലയിരുത്തുമ്പോൾ, പോഷൺ ഗ്യാൻ വളരെ പ്രധാനപ്പെട്ട ഒരു സംരംഭമാണെന്ന് കാണാം.മാത്രമല്ല നമ്മുടെ ബഹുമാനപ്പെട്ട പ്രധാനമന്ത്രി വിഭാവനം ചെയ്യുന്നത് പോലെ പോഷകാഹാരത്തിന്റെ പ്രാധാന്യം വിളിച്ചോതുന്ന ഒരു പ്രസ്ഥാനം  രൂപപ്പെടാൻ പോഷൺ ഗ്യാൻ സഹായകമാവുകയും ചെയ്യും. ”അദ്ദേഹം പറഞ്ഞു.
ഡോ. രാകേഷ്സർവാളിന്റെ മാർഗനിർദേശത്തിൽ,വിവിധ ഭാഷകൾ, മാധ്യമങ്ങൾ, ലക്ഷ്യമിടുന്ന പ്രേക്ഷകർ, ഉറവിടങ്ങൾ എന്നിവയിലുടനീളമുള്ള ആരോഗ്യ-പോഷകാഹാര സംബന്ധമായ 14 പ്രമേയ മേഖലകളെ സംബന്ധിക്കുന്ന ആശയവിനിമയ സാമഗ്രികൾ തിരയാൻ പോഷൺ ഗ്യാൻ ശേഖരം ഒരു വിഭവമായി  മാറുമെന്ന് കണക്കാക്കപ്പെടുന്നു ആരോഗ്യ, കുടുംബക്ഷേമ മന്ത്രാലയം, വനിതാ ശിശു ക്ഷേമ സംഘടനകൾ എന്നിവയിൽ നിന്നാണ് വിവരങ്ങൾ ശേഖരിച്ചത്. വെബ്സൈറ്റ് ഒരു അവബോധ പ്രധാന മധ്യവർത്തി ആയി പ്രവർത്തിക്കുന്നു. .
വെബ്സൈറ്റിൽ ഉൾപ്പെടുത്തുന്നതിനായി ആശയവിനിമയ സാമഗ്രികൾ സമർപ്പിക്കാൻ ആരെയും അനുവദിക്കുന്ന ഒരു സവിശേഷ ക്രൗഡ്സോഴ്സിംഗ് ആണ് പോഷൺ ഗ്യാൻ അവതരിപ്പിക്കുന്നത്, അതിനുശേഷം ഒരു നിയുക്ത സമിതി അവ അവലോകനം ചെയ്യും. കേന്ദ്ര മന്ത്രാലയങ്ങളായ വനിതാ ശിശു ക്ഷേമം, ആരോഗ്യ-കുടുംബ ക്ഷേമം, കുടിവെള്ളവും ശുചിത്വവും, പഞ്ചായത്തിരാജ്, ഗ്രാമവികസനം, ഉപഭോക്തൃ കാര്യങ്ങൾ , ഭക്ഷ്യ-പൊതുവിതരണം തുടങ്ങിയവയുടെയും യുണിസെഫ് പോലുള്ള ബഹുരാഷ്ട്ര ഏജൻസികൾ,എഫ്എസ്എസ്എഐ, നാഷണൽ ഇൻസ്റ്റിറ്റ്യൂട്ട് ഫോർ ന്യൂട്രീഷൻ, ഐസിഎംആർ, എൻആർഡിപിആർ, എൻഐപിസിഡി, എഫ് ആൻഡ് ബി തുടങ്ങിയവയുടെയും പ്രതിനിധികൾ പരിപാടിയിൽ പങ്കെടുത്തു.
https://poshangyan.niti.gov.in/ എന്ന ലിങ്കിൽ പ്രസ്തുത വെബ്സൈറ്റ് ലഭ്യമാണ് :
പ്രധാനമന്ത്രിയുടെ ഓഫീസ്
മുംബൈയിലെ ജുഹു ബീച്ചിൽ സംഘടിപ്പിച്ച ക്ലീനാത്തോണിനെ പ്രധാനമന്ത്രി അഭിനന്ദിച്ചു
മുംബൈയിലെ ജുഹു ബീച്ചിൽ സംഘടിപ്പിച്ച ക്ലീനത്തോണിനെ കുറിച്ച് ഡോ ജിതേന്ദ്ര സിംഗ് നടത്തിയ ട്വീറ്റ് പങ്കുവെച്ച് പ്രധാനമന്ത്രി ശ്രീ നരേന്ദ്ര മോദി ഈ കാര്യത്തെ അഭിനന്ദിച്ചു. ശുചീകരണത്തിൽ ഏർപ്പെട്ടിരിക്കുന്ന ആളുകളെ അഭിനന്ദിച്ച ശ്രീ മോദി, നമ്മുടെ തീരങ്ങൾ വൃത്തിയായി സൂക്ഷിക്കുന്നതിൽ ശ്രദ്ധ കേന്ദ്രീകരിക്കേണ്ടത് പ്രധാനമാണെന്ന് പറഞ്ഞു.
പ്രധാനമന്ത്രി ട്വീറ്റ് ചെയ്തു :
“സ്തുത്യർഹമാണ്... ഈ ശ്രമത്തിൽ ഏർപ്പെട്ടിരിക്കുന്ന എല്ലാവരെയും ഞാൻ അഭിനന്ദിക്കുന്നു.
ദൈർഖ്യമുള്ളതും , മനോഹരവുമായ തീരപ്രദേശത്താൽ ഇന്ത്യ അനുഗ്രഹീതമാണ്, നമ്മുടെ തീരങ്ങൾ വൃത്തിയായി സൂക്ഷിക്കുന്നതിൽ ശ്രദ്ധ കേന്ദ്രീകരിക്കേണ്ടത് സുപ്രധാനമാണ്. "
സൂക്ഷ്മ, ചെറുകിട, ഇടത്തരം മന്ത്രാലയം
കയർ–കയർ ഉൽപന്ന കയറ്റുമതിയിൽ ഇന്ത്യക്ക് സർവകാല റെക്കോർഡ്
(ന്യൂഡൽഹി , ജൂലൈ 15, 2020
2019-20 വർഷത്തിൽ ഇന്ത്യയിൽ നിന്നുള്ള കയർ–കയർ ഉൽപ്പന്നങ്ങളുടെ കയറ്റുമതി 2757.90 കോടി രൂപയുടേതാണ്. അത് എക്കാലത്തെയും ഉയർന്ന റെക്കോർഡ് രേഖപ്പെടുത്തുന്നു. കഴിഞ്ഞ വർഷത്തെ അപേക്ഷിച്ച് ഇത് ഏകദേശം 30 കോടി രൂപ കൂടുതലാണ്.
2018-19 ൽ ഇത് 2728.04 കോടി രൂപയുടേതായിരുന്നു. 2019-20 വർഷത്തിൽ 9,88,996 മെട്രിക് ടൺ കയർ–-കയർ ഉൽപന്നങ്ങൾ ആണ് രാജ്യത്ത് നിന്ന് കയറ്റുമതി ചെയ്തത് . കഴിഞ്ഞ വർഷം 9,64,046 മെട്രിക് ടണ്ണാണ് കയറ്റുമതി ചെയ്തത്. ആഭ്യന്തര വിപണിയിലും കയർ–-കയർ ഉൽപ്പന്നങ്ങളുടെ വർധിച്ച ആവശ്യകതയാണ് പ്രകടമാവുന്നത്.
ഇന്ത്യയിലെ വിവിധ തുറമുഖങ്ങളിലൂടെയാണ് കയർ ഉൽപ്പന്നങ്ങൾ കയറ്റുമതി ചെയ്യുന്നത് . 99 ശതമാനവും നടത്തുന്നത് തൂത്തുക്കുടി, കൊച്ചി, ചെന്നൈ തുറമുഖങ്ങൾ വഴിയാണ്.
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
രാജ്യത്തെ പക്ഷിപ്പനി സ്ഥിതിഗതികൾ
 സ്ഥിരീകരിച്ചിട്ടുണ്ട്. ഉത്തർപ്രദേശിലെ കാൺപൂരിലെ സുവോളജിക്കൽ പാർക്കിൽ ചത്ത കാക്കകളിലും പെലിക്കണുകളിലും പക്ഷിപ്പനി  സ്ഥിരീകരിച്ചു. ഹിമാചൽപ്രദേശിലെ കംഗ്ര ജില്ലയിലെ ജഗ്നോളി, ഫത്തേപൂർ ഗ്രാമത്തിലും ചത്ത കാക്കകളിൽ പക്ഷിപ്പനി  സ്ഥിരീകരിച്ചു. മധ്യപ്രദേശിലെ ജാബുവ ജില്ലയിൽ നിന്നെടുത്ത കോഴികളുടെ സാമ്പിളിൽ പക്ഷിപ്പനിയുള്ളതായി  ഇന്ന് ഭോപ്പാൽ എൻഐഎച്ച്എസ്എഡിയിൽ  നിന്ന് സ്ഥിരീകരണം വന്നു.
മൃഗസംരക്ഷണ , ക്ഷീര വകുപ്പ് പരിശോധനാ മാർഗ്ഗനിർദേശങ്ങൾ നൽകി. പക്ഷിപ്പനി പടരുന്ന മഹാരാഷ്ട്ര, ഗുജറാത്ത് എന്നീ സംസ്ഥാനങ്ങൾ സന്ദർശിക്കാനായി ഒരു കേന്ദ്രസംഘത്തെ നിയോഗിച്ചിട്ടുണ്ട്.
പ്രധാനമന്ത്രിയുടെ ഓഫീസ്
രാജ്യസഭാംഗം അഭയ് ഭരദ്വാജിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഗുജറാത്തിൽ നിന്നുള്ള രാജ്യസഭാംഗം ശ്രീ അഭയ് ഭരദ്വാജിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
"ഗുജറാത്തിൽ നിന്നുള്ള രാജ്യസഭാംഗം ശ്രീ അഭയ് ഭരദ്വാജ് സമുന്നതനായ അഭിഭാഷകനും സമൂഹത്തെ സേവിക്കുന്ന തിൽ മുൻനിരയിലുള്ള ആളുമായിരുന്നു. രാഷ്ട്ര വികസനത്തെക്കുറിച്ച് അഭിനിവേശമുള്ള, പ്രസന്നവും ഉൾക്കാഴ്ചയുള്ളതുമായ ഒരു മനസ്സിനെ നഷ്ടമാവുന്നത് ദുഃഖകരമാണ്. അദ്ദേഹത്തിൻറെ കുടുംബത്തിനും സുഹൃത്തുക്കൾക്കും അനുശോചനങ്ങൾ . ഓം ശാന്തി", പ്രധാനമന്ത്രി ട്വീറ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
തുടർച്ചയായ ഏഴാം ദിവസവും രോഗമുക്തരുടെ എണ്ണം പുതിയ രോഗബാധിതരെക്കാൾ കൂടുതൽ
ന്യൂഡൽഹി, മെയ് 20, 2021
ഇന്ത്യയിൽ പ്രതിദിന കോവിഡ് രോഗമുക്തി നേടുന്നവരുടെ എണ്ണം തുടർച്ചയായ ഏഴാം ദിവസവും പുതിയതായി രോഗം സ്ഥിരീകരിക്കുന്നവരേക്കാൾ കൂടുതൽ. കഴിഞ്ഞ 24 മണിക്കൂറിൽ 3,69,077 പേർ രോഗമുക്തി നേടി.
രാജ്യത്ത് ഇതുരെ 2,23,55,440 പേർ രോഗമുക്തരായി. രോഗമുക്തി നിരക്ക് 86.74% ആയി ഉയർന്നു. ശുഭ പ്രവണത തുടർന്നുകൊണ്ട് തുടർച്ചയായ നാലാം ദിവസവും പുതിയ രോഗികളുടെ എണ്ണം മൂന്നു ലക്ഷത്തിൽ താഴെ. കഴിഞ്ഞ 24 മണിക്കൂറിൽ 2,76,110 പുതിയ കേസുകൾ റിപ്പോർട്ട് ചെയ്തു.
പുതിയ രോഗികളുടെ 77.17 ശതമാനവും 10 സംസ്ഥാനങ്ങളിൽ നിന്നും. തമിഴ്നാട്ടിലാണ് ഏറ്റവും കൂടുതൽ രോഗികൾ - 34,875. കർണാടകയിൽ 34,281 പേർക്കും രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 31,29,878 ആയി കുറഞ്ഞു. ഇത് രാജ്യത്ത് ആകെ രോഗികളുടെ എണ്ണത്തിന്റെ 12.14 % ആണ്. കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 96,841 പേരുടെ കുറവ് രേഖപ്പെടുത്തി.
കഴിഞ്ഞ 24 മണിക്കൂറിൽ 20.55 ലക്ഷത്തിലധികം പരിശോധനകൾ നടത്തി . പ്രതിദിന പോസിറ്റിവിറ്റി നിരക്ക് 13.44% ആയി. രാജ്യത്ത് കഴിഞ്ഞ 24 മണിക്കൂറിനുള്ളിൽ 20,55,010 ടെസ്റ്റുകൾ നടത്തി.
ദേശീയ മരണനിരക്ക് നിലവിൽ 1.11% ആണ്. കഴിഞ്ഞ 24 മണിക്കൂറിനുള്ളിൽ 3,874 മരണങ്ങൾ റിപ്പോർട്ട് ചെയ്തു. പുതിയ മരണങ്ങളിൽ 72.25% പത്ത് സംസ്ഥാനങ്ങളാണ്. മഹാരാഷ്ട്രയിൽ ആണ് ഏറ്റവും കൂടുതൽ പേർ മരണപ്പെട്ടത് . കർണാടകയിൽ 468 പേര് മരണപ്പെട്ടു .
രാജ്യവ്യാപകമായി ആകെ 18.70 കോടിയിലധികം കോവിഡ്-19 വാക്സിൻ ഡോസുകൾ ഇന്ന് വരെ നൽകി.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 27,31,435 സെഷനുകളിലായി 18,70,09,792 വാക്സിൻ ഡോസ് വിതരണം ചെയ്തു.
|
|
HCWs
|
|
1st Dose
|
|
96,85,934
|
|
2nd Dose
|
|
66,67,394
|
|
FLWs
|
|
1st Dose
|
|
1,46,36,501
|
|
2nd Dose
|
|
82,56,381
|
|
Age Group 18-44 years
|
|
1st Dose
|
|
70,17,189
|
|
Age Group 45 to 60 years
|
|
1st Dose
|
|
5,83,47,950
|
|
2nd Dose
|
|
94,36,168
|
|
Over 60 years
|
|
1st Dose
|
|
5,49,36,096
|
|
2nd Dose
|
|
1,80,26,179
|
|
|
|
Total
|
|
18,70,09,792
RRTN/SKY
പ്രധാനമന്ത്രിയുടെ ഓഫീസ്
ഈദുല് അദ്ഹ വേളയില് രാഷ്ട്രത്തിന് പ്രധാനമന്ത്രിയുടെ ആശംസകള്
ഈദുല് അദ്ഹ വേളയില് പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിന് ആശംസകള് നേര്ന്നു.
'ഈദ് മുബാറക്! നീതിപൂര്വകവും ഒത്തൊരുമയും ഉള്ച്ചേര്ന്നതുമായ ഒരു സമൂഹം സൃഷ്ടിക്കാന് ഈ ദിവസം നമ്മെ പ്രചോദിപ്പിക്കട്ടെ. സാഹോദര്യത്തിന്റെയും അനുകമ്പയുടെയും ചൈതന്യം വര്ദ്ധിപ്പിക്കട്ടെ' പ്രധാനമന്ത്രി ട്വിറ്ററില് പറഞ്ഞു.
പ്രധാനമന്ത്രിയുടെ ഓഫീസ്
യുഎഇയുടെ പുതിയ പ്രസിഡന്റായി തിരഞ്ഞെടുക്കപ്പെട്ട ഷെയ്ഖ് മുഹമ്മദ് ബിൻ സായിദ് അൽ നഹ്യാനെ പ്രധാനമന്ത്രി അഭിനന്ദിച്ചു
യുഎഇയുടെ പുതിയ പ്രസിഡന്റായി തിരഞ്ഞെടുക്കപ്പെട്ട അബുദാബി ഭരണാധികാരി ഷെയ്ഖ് മുഹമ്മദ് ബിൻ സായിദ് അൽ നഹ്യാനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
("യു.എ.ഇ.യുടെ പുതിയ പ്രസിഡന്റായി തിരഞ്ഞെടുക്കപ്പെട്ട അബുദാബി ഭരണാധികാരി ഷെയ്ഖ് മുഹമ്മദ് ബിൻ സായിദ് അൽ നഹ്യാന് എന്റെ ആശംസകൾ. അദ്ദേഹത്തിന്റെ ചലനാത്മകവും ദീർഘവീക്ഷണമുള്ളതുമായ നേതൃത്വത്തിന് കീഴിൽ നമ്മുടെ സമഗ്രവും തന്ത്രപരവുമായ പങ്കാളിത്തം കൂടുതൽ ആഴത്തിൽ തുടരുമെന്ന് എനിക്ക് ഉറപ്പുണ്ട്.
.. ND..
പ്രത്യേക സേവനങ്ങളും ഫീച്ചറുകളും
ബിഎസ്എൻഎൽ ഐപിടിവി സേവനങ്ങൾ കുറഞ്ഞ നിരക്കിൽ
ബിഎസ്എൻഎൽ ഫൈബർ വഴി പ്രതിമാസം 130 രൂപ വരെ കുറഞ്ഞ നിരക്കിൽ ഇന്റർനെറ്റ് പ്രോട്ടോക്കോൾ ടെലിവിഷൻ  സേവനങ്ങൾ നൽകുന്നു . 211 ടിവി ചാനലുകൾ 270 രൂപയ്ക്ക് ലഭിക്കുന്ന എച്ച്ഡി സ്റ്റാർട്ടർ , 223 ടിവി ടിവി ചാനലുകൾ 400 രൂപയ്ക്ക് ലഭിക്കുന്ന എച്ച്ഡി ബോണാൻസ എന്നീ രണ്ട് പ്ലാനുകൾക്ക് കീഴിൽ എച്ച്ഡി പായ്ക്കുകൾ ലഭ്യമാണ്. ആൻഡ്രോയിഡ് ടിവി സെറ്റുകളിൽ സെറ്റ്-ടോപ്പ് ബോക്സ് ഇല്ലാതെ ബിഎസ്എൻഎൽ ഐപിടിവി സേവനങ്ങൾക്ക് പ്രവർത്തിക്കാനാകും. നിലവിലുള്ള ലാൻഡ്ലൈൻ ഉപഭോക്താക്കൾക്ക് ഫൈബർ ബ്രോഡ്ബാൻഡിലേക്ക് പരിവർത്തനം ചെയ്യുന്നതിന് 1200 രൂപയുടെ പരിമിതകാല പ്രത്യേക കിഴിവ് ലഭ്യമാണ്. ബിഎസ്എൻഎൽ ഫൈബർ ബുക്കിംഗിനായി, https://bookmyfiber.bsnl.co.in/ എന്ന വെബ്സൈറ്റിൽ രജിസ്റ്റർ ചെയ്യുക. ഐപിടിവി രജിസ്ട്രേഷനായി, ബിഎസ്എൻഎൽ എഫ് ടി ടി എച് ഉപഭോക്താക്കൾക്ക് http://fms.bsnl.in/iptvreg എന്ന വെബ്സൈറ്റ് വഴി ബുക്ക് ചെയ്യാം.
--NS--
(Visitor Counter : 101
പ്രധാനമന്ത്രിയുടെ ഓഫീസ്
ബ്രിക്സ് ജല വിഭവ മന്ത്രിമാരുടെആദ്യയോഗം ഇന്ത്യയില് നടത്താമെന്ന് പ്രധാനമന്ത്രിയുടെ നിര്ദ്ദേശം, നവീനാശയങ്ങള് നമ്മുടെ വികസനത്തിന്റെ അടിസ്ഥാനമായി മാറിയെന്ന്ബ്രിക്സ് ഉച്ചകോടിയില് പ്രധാനമന്ത്രി
ബ്രസീലില് നടന്ന പതിനൊന്നാമത് ബ്രിക്സ് ഉച്ചകോടിയുടെ പ്ലീനറി സമ്മേളനത്തെ പ്രധാനമന്ത്രി ശ്രീ.നരേന്ദ്ര മോദി അഭിസംബോധന ചെയ്തു. മറ്റു ബ്രിക്സ് രാജ്യങ്ങളിലെ രാഷ്ട്രത്തലവന്മാരും പ്ലീനറി സമ്മേളത്തെ അഭിസംബോധന ചെയ്തു.
'നവീനത്വമുള്ള ഭാവിയ്ക്ക് സാമ്പത്തിക വളര്ച്ച' എന്ന ഈ ഉച്ചകോടിയുടെ പ്രമേയംവളരെ ഉചിതമാണെന്ന് പ്രധാനമന്ത്രി പറഞ്ഞു. നവീനാശയങ്ങള് നമ്മുടെ വികസനത്തിന്റെ അടിസ്ഥാനമായി മാറിക്കഴിഞ്ഞുവെന്ന് അദ്ദേഹംചൂണ്ടിക്കാട്ടി. നവീനാശയരംഗത്ത് ബ്രിക്സ് രാജ്യങ്ങള് തമ്മിലുള്ള സഹകരണം ശക്തിപ്പെടുത്തേണ്ടത് അനിവാര്യമാണെന്ന് അദ്ദേഹം എടുത്തു പറഞ്ഞു.
ബ്രിക്സിന്റെ ദിശ നമുക്കിപ്പോള് പരിഗണിക്കേണ്ടതുണ്ടെന്ന് ചൂണ്ടിക്കാട്ടിയ പ്രധാനമന്ത്രി, അടുത്ത പത്തു വര്ഷക്കാലത്ത് പരസ്പര സഹകരണംകൂടുതല് കാര്യക്ഷമമാക്കണമെന്ന് പറഞ്ഞു. പല മേഖലകളിലുംവിജയിച്ചുവെങ്കിലുംചില മേഖലകളില്കൂടുതല് ശ്രമങ്ങള്ക്ക് സാധ്യതയുണ്ടെന്ന് അദ്ദേഹം പറഞ്ഞു. ബ്രിക്സ് രാജ്യങ്ങളിലെ മൊത്തം ജനസംഖ്യ ലോക ജനസംഖ്യയുടെ നാല്പ്പത് ശതമാനത്തിലധികം വരുമെങ്കിലും ബ്രിക്സ് രാജ്യങ്ങള്ക്കിടയിലെ വ്യാപാരം ലോക വ്യാപാരത്തിന്റെകേവലം 15 ശതമാനം മാത്രമാകയാല്, പരസ്പര വ്യാപാരത്തിനും നിക്ഷേപത്തിനും പ്രത്യേക ശ്രദ്ധ നല്കണമെന്ന് പ്രധാനമന്ത്രി ആഹ്വാനം ചെയ്തു.
ഇന്ത്യയില് ഫിറ്റ് ഇന്ത്യ പ്രസ്ഥാനം തുടങ്ങിയതിനെക്കുറിച്ച് പരാമര്ശിക്കവെ, ഫിറ്റ്നസിന്റെയും ആരോഗ്യത്തിന്റെയും മേഖലകളില് ബ്രിക്സ് അംഗരാജ്യങ്ങള്ക്കിടയിലെ ബന്ധപ്പെടലുംവിനിമയവും വര്ദ്ധിപ്പിക്കണമെന്നാണ് തന്റെ ആഗ്രഹമെന്ന് പ്രധാനമന്ത്രി പറഞ്ഞു.
ജല വിഭവങ്ങളുടെസുസ്ഥിരമായകൈകാര്യംചെയ്യലും, ശുചിത്വവും നഗര മേഖലകളിലെ സുപ്രധാന വെല്ലുവിളികളാണെന്ന് പറഞ്ഞ പ്രധാനമന്ത്രി ബ്രിക്സ് ജലവിഭവ മന്ത്രിമാരുടെആദ്യയോഗം ഇന്ത്യയില് നടത്താമെന്ന് നിര്ദ്ദേശിച്ചു.
ഭീകരതയെചെറുക്കുന്നതിനുള്ള ബ്രിക്സ് തന്ത്രങ്ങള് സംബന്ധിച്ച ആദ്യസെമിനാര് സംഘടിപ്പാക്കാന് കഴിഞ്ഞതില് തനിക്ക് സന്തുഷ്ടിയുണ്ടെന്നും അദ്ദേഹം പറഞ്ഞു. അഞ്ചു പ്രവര്ത്തക ഗ്രൂപ്പുകളുടെ ഇത്തരത്തിലുള്ള പ്രവര്ത്തനങ്ങളും ശ്രമങ്ങളും ഭീകരതയ്ക്കും മറ്റു സംഘടിത കുറ്റകൃത്യങ്ങള്ക്കുമെതിരെയുള്ള ശക്തമായ ബ്രിക്സ്സുരക്ഷാ സഹകരണം വര്ദ്ധിപ്പിക്കുമെന്ന് പ്രധാനമന്ത്രി പറഞ്ഞു.
വിസകള് പരസ്പരം അംഗീകരിക്കുന്നതിലൂടെയും, സാമൂഹിക സുരക്ഷാ കരാറിലൂടെയും അഞ്ച് രാജ്യങ്ങളിലെ ജനങ്ങള്ക്ക് പരസ്പരംയാത്രചെയ്യുന്നതിനുംജോലി എടുക്കുന്നതിനുംകൂടുതല് അനുഗുണമായൊരു പരിസ്ഥിതി നല്കാനാകുമെന്ന് പ്രധാനമന്ത്രി ഉപസംഹരിച്ചു.
(ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നൽകിയത് 52.95 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 1.2 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 3,85,227 പേർ
രോഗമുക്തി നിരക്ക് ഏറ്റവും ഉയർന്ന നിലയിൽ; നിലവിൽ 97.46%
രാജ്യത്താകമാനം ഇതുവരെ 3,13,02,345 പേർ രോഗമുക്തരായി
കഴിഞ്ഞ 24 മണിക്കൂറിനിടെ 42,295 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 40,120 പേർക്ക്
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെ തുടരുന്നു; നിലവിൽ ഇത് 2.13 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.04%; കഴിഞ്ഞ 18 ദിവസമായി മൂന്നു ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 48.94 കോടി പരിശോധനകൾ.
പ്രധാനമന്ത്രിയുടെ ഓഫീസ്
പശ്ചിമ ബംഗാളിൽ വെള്ളപ്പൊക്ക ബാധിതർക്ക് പി എം എൻ ആർ എഫിൽ നിന്നുള്ള ധനസഹായത്തിനു പ്രധാനമന്ത്രി അനുമതി നൽകി
തുടർന്ന് മരണമടഞ്ഞവരുടെ ഉറ്റ ബന്ധുക്കൾക്ക് രണ്ടു ലക്ഷം രൂപ വീതം ആശ്വാസ ധനം അനുവദിക്കാൻ പ്രധാനമന്ത്രി അനുമതി നൽകി. പരിക്കേറ്റവർക്ക് അൻപതിനായിരം രൂപ വീതം അനുവദിച്ചിട്ടുണ്ട്.
ഒരു പി എം ഓ ട്വീറ്റിൽ പറഞ്ഞു :
"പശ്ചിമ ബംഗാളിൽ വിവിധ പ്രദേശങ്ങളിൽ വെള്ളപ്പൊക്കത്തെ തുടർന്ന് മരണമടഞ്ഞവരുടെ ഉറ്റ ബന്ധുക്കൾക്ക് രണ്ടു ലക്ഷം രൂപ വീതം ആശ്വാസ ധനം അനുവദിക്കാൻ പ്രധാനമന്ത്രി അനുമതി നൽകി. പരിക്കേറ്റവർക്ക് അൻപതിനായിരം രൂപ വീതം നൽകും ."
(
ധനകാര്യ മന്ത്രാലയം
സമ്പദ്വ്യവസ്ഥയ്ക്ക് ഊർജ്ജം പകരുക ലക്ഷ്യമിട്ട് കേന്ദ്ര പൊതുമേഖലാ സ്ഥാപനങ്ങളുടെ മൂലധച്ചെലവ് വർദ്ധിപ്പിക്കുന്നതിനായി കേന്ദ്ര ധനമന്ത്രി ശ്രീമതി നിർമ്മല സീതാരാമന്റെ നേതൃത്വത്തിൽ അഞ്ചാമത് അവലോകന യോഗം ചേർന്നു
ഈ സാമ്പത്തിക വർഷത്തെ മൂലധനച്ചെലവ്  അവലോകനം ചെയ്യുന്നതിനായി കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ , ഊര്ജ്ജ, ഖനി, ആണവോർജ്ജ വകുപ്പ് സെക്രട്ടറിമാരുമായും 10 കേന്ദ്ര പൊതു മേഖല സ്ഥാപനങ്ങളുടെ മേധാവിമാരുമായും വീഡിയോ കോൺഫറൻസ് നടത്തി. കോവിഡ് - 19 മഹാമാരിയുടെ പശ്ചാത്തലത്തിൽ സാമ്പത്തിക വളർച്ച ത്വരിതപ്പെടുത്തുന്നതിന് ധനമന്ത്രി നടത്തുന്ന വിവിധ യോഗങ്ങളുടെ പരമ്പരയിൽ അഞ്ചാമത്തേതാണിത്.
2020-21 ലെ കാപെക്സ് ലക്ഷ്യമായ 61,483 കോടി രൂപയുടെ 39.4%, അതായത് 24,227 കോടി രൂപയാണ് , 2020 നവംബർ 23 വരെ ചെലവഴിച്ചത്.
കാപെക്സ്, സാമ്പത്തിക വളർച്ചയുടെ നിർണായക ഘടകമാണെന്നും, 2020-21, 2021-22 എന്നീ സാമ്പത്തിക വർഷങ്ങളിൽ മൂലധനച്ചെലവ് ഉയർത്തേണ്ടത് സുപ്രധാനമാണെന്നും, കേന്ദ്ര പൊതുമേഖല സ്ഥാപങ്ങളുടെ പ്രകടനം അവലോകനം ചെയ്തുകൊണ്ട് ശ്രീമതി സീതാരാമൻ പറഞ്ഞു. ലക്ഷ്യങ്ങൾ കൈവരിക്കുന്നതിന് മികച്ച പ്രകടനം കാഴ്ചവയ്ക്കാനും, 2020-21 വർഷത്തിൽ ലഭ്യമായ മൂലധന വിഹിതം കൃത്യമായും അനുവദിച്ച സമയപരിധിക്കുള്ളിലും ചെലവഴിക്കുന്നുണ്ടെന്ന് ഉറപ്പാക്കാനും ധനമന്ത്രി കേന്ദ്ര പൊതുമഖലാ സ്ഥാപനങ്ങളോട് നിർദ്ദേശിച്ചു.
കാപെക്സ് ലക്ഷ്യം കൈവരിക്കുന്നതിനായി കേന്ദ്ര പൊതു മേഖല സ്ഥാപനങ്ങളുടെ പ്രകടനം സൂക്ഷ്മമായി നിരീക്ഷിക്കാനും ഇതിനുള്ള തടസ്സങ്ങൾ പരിഹരിക്കാനും ശ്രീമതി നിർമ്മല സീതാരാമൻ സെക്രട്ടറിമാരോട് ആവശ്യപ്പെട്ടു.
(
നിതി ആയോഗ്
സ്റ്റാര്ട്ടപ്പ് 20 യും ജാഗൃതി ഫൗണ്ടേഷനും ചേര്ന്ന് 'ഗ്ലോബല് യാത്ര' ആരംഭിക്കുന്നു
ന്യൂ ഡൽഹി: ജൂലൈ 20, 2023
ഇന്ത്യയിലെ രണ്ടും മൂന്നും നിര നഗരങ്ങളില് ശക്തമായ സംരംഭകത്വ ആവാസവ്യവസ്ഥകൾ പരിപോഷിപ്പിക്കുന്നതിനായി സമര്പ്പിതമായ പ്രശസ്ത ലാഭേച്ഛയില്ലാതെ പ്രവര്ത്തിക്കുന്ന സംഘടനയായ ജാഗ്രിതി ഫൗണ്ടേഷനുമായി സഹകരിച്ച് ഇന്ത്യയിലുടനീളം സംരംഭകത്വത്തില് വിപ്ലവം സൃഷ്ടിക്കുന്നതിന്, ഇന്ത്യയുടെ ജി20 അധ്യക്ഷതയിൽ, സ്റ്റാര്ട്ടപ്പ് 20 എന്ഗേജ്മെന്റ് ഗ്രൂപ്പ് മറ്റൊരു പരിവര്ത്തന കുതിപ്പ് നടത്തി. ഈ തന്ത്രപരമായ പങ്കാളിത്തം മേഖലയുടെ സംരംഭകത്വ ഭൂപ്രകൃതിയെ ഗണ്യമായി പുനർനിർമ്മിക്കും എന്ന് പ്രതീക്ഷിക്കുന്നു.
സമഗ്ര സംരംഭകത്വം, അതിര്ത്തി കടന്നുള്ള സഹകരണം, സുസ്ഥിരത, ദേശീയ-അന്തര്ദേശീയ തലത്തില് നൂതനാശയങ്ങള് എന്നിവയുടെ ചൈതന്യം ഉള്ക്കൊള്ളുന്ന സവിശേഷമായ ജാഗൃതി-സ്റ്റാര്ട്ടപ്പ് 20-ജി 20 യാത്ര 2023 ന് അടല് ഇന്നൊവേഷന് മിഷന്, നിതി ആയോഗ് പരിസരത്ത് ഇന്ന് തുടക്കമായി.
350 ഇന്ത്യൻ പങ്കാളികളും ജി 20 രാജ്യങ്ങളിൽ നിന്നുള്ള 70 വിദേശ പ്രതിനിധികളും അടങ്ങുന്ന ലോകത്തിലെ ഏറ്റവും വലിയ സംരംഭകത്വ യാത്രകളിലൊന്നായിരിക്കും ഇത്. സംരംഭകരും നൂതനാശയ വിദഗ്ദ്ധരും മാറ്റങ്ങൾ സൃഷ്ട്ടിക്കുന്നവരും അടങ്ങുന്ന ഈ വൈവിധ്യമാർന്ന സംഘം ആശയങ്ങൾ കൈമാറുന്നതിനും പങ്കാളിത്തം കെട്ടിപ്പടുക്കുന്നതിനും നമ്മുടെ സമൂഹങ്ങൾ അഭിമുഖീകരിക്കുന്ന ഏറ്റവും പ്രധാനപ്പെട്ട ചില വെല്ലുവിളികൾക്ക് പരിഹാരങ്ങൾ സൃഷ്ടിക്കുന്നതിനും 14 ദിവസത്തെ ദേശീയ ട്രെയിൻ യാത്രയിൽ ഒത്തുചേരും.
2023 ഒക്ടോബർ 28ന് മുംബൈയിൽ നിന്ന് ആരംഭിച്ച് 2023 നവംബർ 10 ന് യാത്ര അവസാനിക്കും. ഈ 14 ദിവസത്തിനുള്ളിൽ, പ്രമുഖ ഇന്ത്യൻ നഗരങ്ങൾ ആതിഥേയത്വം വഹിക്കുന്ന നാല് മെഗാ ഇവന്റുകളിൽ ഇവർ പങ്കാളികൾ ആകും. ആതിഥേയത്വം വഹിക്കുന്ന ഓരോ സ്ഥലവും ശ്രദ്ധാപൂർവ്വം തിരഞ്ഞെടുത്തിരിക്കുന്നു. ഇന്ത്യയുടെ ഊർജ്ജസ്വലമായ സംരംഭകത്വ ഭൂപ്രകൃതിയും സാംസ്കാരിക വൈവിധ്യവും പ്രദർശിപ്പിക്കുന്ന നഗരങ്ങളാണ് തിരഞ്ഞെടുത്തിരിക്കുന്നുത്.
പങ്കെടുക്കുന്നവർക്ക് വിജയകരമായ നടത്തുന്ന സംരംഭങ്ങൾ സന്ദർശിക്കാനും, വ്യവസായ നേതാക്കളിൽ നിന്നും സ്ഥാപകരിൽ നിന്നും വിലയേറിയ ഉൾക്കാഴ്ചകൾ നേടാനും, ബിസിനസ് ആസൂത്രണ വ്യവഹാരങ്ങളിലൂടെ മധ്യഭാരതത്തിന്റെ പ്രശ്നങ്ങൾ പരിഹരിക്കുത്തിന് സ്വന്തം ബിസിനസ്സ് ആശയങ്ങൾ രൂപപ്പെടുത്താനും, വൈവിധ്യത്തിൽ നിന്ന് പഠിക്കാനും, യാത്രയിൽ അവസരമുണ്ടാകും.
സമഗ്ര സംരംഭകത്വം, അതിര്ത്തി കടന്നുള്ള സഹകരണം, സുസ്ഥിരത, നൂതനാശയങ്ങള് എന്നീ പ്രധാന വിഷയങ്ങളും അവര് വിശകലനം ചെയ്യും. ഇതിലൂടെ സാമ്പത്തിക വളര്ച്ച, സാമൂഹിക വികസനം, പാരിസ്ഥിതിക സുസ്ഥിരത എന്നിവയെ എങ്ങനെ നയിക്കാനാകുമെന്നും അതുവഴി എല്ലാവര്ക്കും എങ്ങനെ മെച്ചപ്പെട്ട ഭാവി സൃഷ്ടിക്കാനാകുമെന്നും അവര് പരിശോധിക്കും.
PIB Headquarters
കൊച്ചിൻ പോർട്ട് ഏരിയയിൽ സ്വച്ഛതാ ഹി സേവാ കാമ്പയിൻ
മഹാത്മാഗാന്ധിയുടെ 150ം ജന്മദിനാഘോഷത്തിന്റെ മുന്നോടിയായി സ്വച്ഛ് ഭാരത് മിഷന്റെ നാലാം വാർഷികത്തോടനുബന്ധിച്ച് സ്വച്ഛ ഭാരത ദൗത്യം യാഥാർഥ്യമാക്കാൻ കൊച്ചിൻ പോർട്ട് ട്രസ്റ്റ് 15.09.2018 മുതൽ 02.10.2018 വരെ ‘സ്വച്ഛതാ ഹി സേവാ കാമ്പയിൻ നടത്താൻ തീരുമാനിച്ചിരിക്കുന്നു.
കൊച്ചിൻ പോർട്ട് ഏരിയയിൽ വൻതോതിലുള്ള ശുചീകരണവും വിദ്യാർത്ഥികളെ ഉൾപ്പെടുത്തി ബോധവൽക്കരണ പരിപാടികളും പ്രചാരണ കാലഘട്ടത്തിൽ ആസൂത്രണം ചെയ്തിട്ടുണ്ട്. സ്വച്ഛതാ-ഹി-സേവാ കാമ്പയിൻ ബഹുമാനപ്പെട്ട കൊച്ചി മേയർ ശ്രീമതി സൗമിനി ജെയിൻ, കൊച്ചിൻ പോർട്ട് ട്രസ്റ്റ് ചെയർമാൻ ശ്രീ. എ.വി. രമണയുടെ സാന്നിദ്ധ്യത്തിൽ കൊച്ചിൻ പോർട്ട് കോൺഫറൻസ് ഹാളിൽ നടക്കുന്ന ചടങ്ങിൽ, 15.09.2018 രാവിലെ 11.00 ന് തുടക്കം കുറിക്കും.
ഇതേ തുടർന്നു കൊച്ചി തുറമുഖ ട്രസ്റ്റിലെ സി.ഐ.എസ്.എഫ് ജീവനക്കാരും കൊച്ചിൻ പോർട്ട് ട്രസ്റ്റ് ജീവനക്കാരും ചേർന്ന് ശുചിത്വ പരിപാലനത്തിന്റെ പ്രാധാന്യം പ്രചരിപ്പിക്കുന്നത്തിന്റെ ഭാഗമായി നടത്തുന്ന സൈക്കിൾ റാലി മുൻ ദേശീയ ഫുട്ബോൾ താരം ശ്രീ സേവിയർ പയസ് ഫ്ലാഗ് ഓഫ് ചെയ്യും. തദവസരത്തിൽ ശുചിത്വ പരിപാലനത്തിന്റെ പ്രാധാന്യത്തെക്കുറിച്ച് പോർട്ട് ട്രസ്റ്റ് ജീവനക്കാരൻ രചിച്ചു ഈണം നൽകിയ ഒരു നാടോടി ഗാനം അവതരിപ്പിക്കും.
കൊച്ചി തുറമുഖ ട്രസ്റ്റിന്റെ ഈ വർഷത്തെ സ്വച്ഛത പക്ഷാചരണം പ്രവർത്തനങ്ങളും സ്വച്ഛതാ-ഹി-സേവാ പ്രചാരണത്തോടുകൂടി നടത്തുകയാണ്.
ഫോർട്ട്കൊച്ചി ബീച്ചിൽ 25.09.2018ന് ശുചീകരണം നടത്തുന്നതാണ്. കൊച്ചി തുറമുഖ ട്രസ്റ്റിലെ ജീവനക്കാർ, തുറമുഖ കൂട്ടായ്മയിലെ അംഗങ്ങൾ, റസിഡൻസ് അസോസിയേഷൻ അംഗങ്ങൾ എന്നിവർ ചേർന്നു വില്ലിംഗ്ടൺ ഐലൻഡിലെ ആർ.എൻ.എ.എസ് ഏരിയ, റോഡുകൾ, പൊതുസ്ഥലങ്ങൾ, കേന്ദ്രീയ വിദ്യാലയ സ്കൂൾ മേഖല, വില്ലിംഗ്ടൺ ഐലൻഡിലെ നാഷണൽ ഹൈവേ പരിസരം, കെ.പി.കെ. മേനോൻ റോഡ്, മിൽനി റോഡ് എന്നീ സ്ഥലങ്ങളിൽ ശുചീകരണ പ്രവർത്തനം നടത്തുന്നതാണ്.
ജെട്ടികളുടെയും വാർഫുകളുടെയും ചെറുയാനങ്ങളുടെയും ശുചീകരണം, അഴുക്കുചാലുകളുടെ ചെറുകനാളുകളുടെയും അറ്റകുറ്റപണികൾ, കാട് വെട്ടിത്തെളിക്കൽ, പൂന്തോട്ടങ്ങളുടെ നവീകരണം, ഫലവൃക്ഷങ്ങളുടെ നടീൽ, ഓഫിസകളുടെ ഉള്ളിൽ പ്രത്യേക ശുചീകരണം, കാലഹരണപ്പെട്ട ഫയലുകളുടെ നിയമാസൃത നിർമാർജ്ജനം തുടങ്ങിയവയും ഇക്കാലയളവിൽ നടത്തുന്നതാണ്.
തുറമുഖത്തിന്റെ പ്രധാന ഓഫീസുകളിലെ ടോയ്ലറ്റുകളിൽ അംഗപരിമിതർക്കുള്ള പ്രവേശന സൗകര്യം ഒരുക്കും. ടോയിലറ്റ് ഉപയോഗം, കൈ കഴുകൽ, ആരോഗ്യ-ശുചിത്വം കാര്യങ്ങളിൽ പാലിക്കേണ്ട ഉത്തമ രീതികൾ എന്നിവയെ കുറിച്ച് വിവിധ പ്രദേശങ്ങളിലും, കുടിയേറ്റ തൊഴിലാളികളുടെ താമസ സ്ഥലങ്ങളിലും ബോധവത്കരണം നടത്തും.
ശുചിത്വാനുബന്ധ തെരുവ് നാടകങ്ങൾ, ഫ്ലാഷ് മോബ്, റാലികൾ, പോസ്റ്റർ ഡിസൈനിങ് മത്സരം, ജീവനക്കാർക്കായുള്ള സ്ളോഗൻ എഴുത്ത് മത്സരം, വിദ്യാർത്ഥികളുടെ പങ്കാളിത്തത്തോടെ ചുവർചിത്ര രചന എന്നിവയും ഉണ്ടായിരിക്കും.
(Visitor Counter : 10
ആരോഗ്യ, കുടുംബക്ഷേമ മന്ത്രാലയം
113 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: നവംബർ 2, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 113 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
13.76 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 102
രാഷ്ട്രപതിയുടെ കാര്യാലയം
ദേശീയ അധ്യാപക അവാർഡുകൾ രാഷ്ട്രപതി വിതരണം ചെയ്തു. കോവിഡ് കാലത്ത് ഡിജിറ്റൽ അധ്യയനം നടത്തുന്ന അധ്യാപകരെ അദ്ദേഹം അഭിനന്ദിച്ചു. ഭാവിയിലേക്ക് കുട്ടികളെ സജ്ജമാക്കുന്നതിന് ദേശീയ വിദ്യാഭ്യാസനയം സഹായിക്കുമെന്ന് രാഷ്ട്രപതി
ദേശീയ അധ്യാപക ദിനത്തോടനുബന്ധിച്ച് രാഷ്ട്രപതി രാംനാഥ് കോവിന്ദ് അധ്യാപക അവാർഡുകൾ സമ്മാനിച്ചു. ആദ്യമായി ഓൺലൈൻ ആയി നടത്തിയ പരിപാടിയിൽ 47 അധ്യാപകർക്കാണ് പുരസ്ക്കാരങ്ങൾ സമ്മാനിച്ചത്. പുരസ്കാര ജേതാക്കളായ അധ്യാപകരെ അഭിനന്ദിച്ച രാഷ്ട്രപതി, സ്കൂൾ വിദ്യാഭ്യാസത്തിന്റെ ഗുണമേന്മ വർദ്ധിപ്പിക്കുന്നതിന് അധ്യാപകർ സ്വീകരിച്ച നടപടികളെ പ്രശംസിച്ചു. ദേശീയ പുരസ്കാര ജേതാക്കളിൽ 40 ശതമാനവും സ്ത്രീകളാണെന്നും വിദ്യാഭ്യാസ പ്രവർത്തകർ എന്ന നിലയിൽ സ്ത്രീകളുടെ പങ്ക് വലുതാണെന്നും അദ്ദേഹം അഭിപ്രായപ്പെട്ടു.
രാഷ്ട്ര തന്ത്രജ്ഞനും ദീർഘ ദർശിയും മികച്ച അധ്യാപകനും ആയിരുന്നു മുൻ രാഷ്ട്രപതി ഡോക്ടർ എസ് രാധാകൃഷ്ണൻ എന്ന്, അദ്ദേഹത്തിന് ആദരം അർപ്പിച്ചു കൊണ്ട് ശ്രീ കോവിന്ദ് പറഞ്ഞു. രാജ്യത്തിന്റെ വികസനത്തിന് അദ്ദേഹം നൽകിയ സംഭാവനകളെ അനുസ്മരിക്കുന്നതിനും ഒപ്പം രാജ്യത്തെ അധ്യാപക സമൂഹത്തെ ആദരിക്കുന്നതിനുമാണ് ഡോക്ടർ എസ് രാധാകൃഷ്ണന്റെ ജന്മദിനം അധ്യാപകദിനമായി ആചരിക്കുന്നത്. കുട്ടികളുടെ ജീവിതത്തോടുള്ള അധ്യാപകരുടെ പ്രതിബദ്ധതയ്ക്കും പരമോന്നത സംഭാവനകൾക്കും ആദരം അർപ്പിക്കാനുള്ള അവസരമാണിത്. ഏതൊരു വിദ്യാലയത്തിന്റെയും അടിത്തറ എന്നത് അധ്യാപകരുടെ പ്രതിബദ്ധതയാണ്. കുട്ടികളുടെ അറിവും സ്വഭാവവും രൂപീകരിക്കുന്നതിൽ പ്രധാന പങ്കുവഹിക്കുന്ന അധ്യാപകരാണ് യഥാർത്ഥ രാഷ്ട്ര നിർമാതാക്കൾ എന്ന് രാഷ്ട്രപതി അഭിപ്രായപ്പെട്ടു.
കോവിഡ് മഹാമാരി പോലെയുള്ള പ്രതിസന്ധി കാലത്ത് ഡിജിറ്റൽ സാങ്കേതിക വിദ്യയുടെ പ്രാധാന്യം വ്യക്തമാക്കിയ ശ്രീ കോവിന്ദ് കുട്ടികളുടെ വിദ്യാഭ്യാസം മുടങ്ങാതിരിക്കാൻ നമ്മുടെ അധ്യാപകർ ഈ സാങ്കേതികവിദ്യ പ്രയോജനപ്പെടുത്തുന്നതായി ചൂണ്ടിക്കാട്ടി. പുതിയ സാങ്കേതിക വിദ്യയിൽ അധിഷ്ഠിതമായ അധ്യായന രീതിയിലേക്ക് മാറിയ അധ്യാപകരുടെ നൈപുണ്യത്തെ പ്രശംസിച്ച അദ്ദേഹം എല്ലാ അധ്യാപകരും തങ്ങളുടെ ഡിജിറ്റൽ നൈപുണ്യം പുതുക്കുകയും വർദ്ധിപ്പിക്കുകയും വേണമെന്ന് ആവശ്യപ്പെട്ടു. പുതിയ പാഠ്യപദ്ധതി യിലേക്ക് കുട്ടികളുടെ താല്പര്യം വർദ്ധിപ്പിക്കുന്നതിന് രക്ഷിതാക്കൾ അധ്യാപകരോട് ചേർന്ന് പ്രവർത്തിക്കേണ്ട കാലഘട്ടമാണിത് എന്ന് അദ്ദേഹം ഓർമ്മിപ്പിച്ചു. ചില മേഖലയിലെ ഡിജിറ്റൽ വിടവ് ചൂണ്ടിക്കാട്ടിയ അദ്ദേഹം വിദൂര മേഖലയിലെയും ഗോത്രവിഭാഗത്തിലെയും കുട്ടികൾക്ക് ഡിജിറ്റൽ വിദ്യാഭ്യാസo സാധ്യമാക്കുന്നതിന് ആവശ്യമായ നടപടികൾ സ്വീകരിക്കണമെന്നും ആവശ്യപ്പെട്ടു.
കുട്ടികളെ ഭാവിയിലെ ആവശ്യത്തിനായി സജ്ജരാക്കുക എന്ന ലക്ഷ്യത്തോടെയാണ് വിവിധ തൽപ്പരകക്ഷികളുടെ അഭിപ്രായങ്ങൾ പരിഗണിച്ചുകൊണ്ട് പുതിയ വിദ്യാഭ്യാസ നയം ആവിഷ്കരിച്ചത്. നയത്തിന്റെ വിജയകരവും ഫലപ്രദവുമായ നടത്തിപ്പിന് അധ്യാപകർ പ്രധാന പങ്ക് വഹിക്കണം. പുതിയ വിദ്യാഭ്യാസ നയം നടപ്പാക്കുന്നതിന് അധ്യാപകരെ മത്സരക്ഷമം ആക്കുന്നതിന് എല്ലാ ശ്രമങ്ങളും നടത്തിയിട്ടുണ്ടെന്നും രാഷ്ട്രപതി പറഞ്ഞു.
കേന്ദ്രവിദ്യാഭ്യാസ മന്ത്രി രമേശ് പൊക്രിയാൽ നിഷാങ്ക് സ്വാഗത പ്രസംഗവും വിദ്യാഭ്യാസ സഹമന്ത്രി സഞ്ജയ് ധോത്രെ കൃതജ്ഞതയും രേഖപ്പെടുത്തി.